22.11.2022
2.
MT
Il-Ġurnal Uffiċjali tal-Unjoni Ewropea
L 302/5
Definizzjonijiet Għall-finijiet ta’ dan ir-Regolament:
2.1.
“Kompatibbiltà elettromanjetika” tfisser il-kapaċità ta’ vettura jew komponent(i) jew unità/unitajiet teknika/ tekniċi separata/i li taħdem/jaħdmu b’mod sodisfaċenti fl-ambjent elettromanjetiku mingħajr ma tintroduċi/ jintroduċu interferenzi elettromanjetiċi intollerabbli għal kwalunkwe ħaġa f’dak l-ambjent.
2.2.
“Interferenza elettromanjetika” tfisser kwalunkwe fenomenu elettromanjetiku li jista’ jiddegrada l-prestazzjoni ta’ vettura jew komponent(i) jew unità/unitajiet teknika/tekniċi separata/i, jew ta’ kwalunkwe apparat ieħor, unità ta’ tagħmir jew sistema mħaddma qrib vettura.
Interferenza elettromanjetika tista’ tkun ħoss elett­ romanjetiku, sinjal mhux mixtieq jew bidla fil-mezz ta’ propagazzjoni nnifsu.
2.3.
“Immunità elettromanjetika” tfisser il-kapaċità ta’ vettura jew komponent(i) jew unità/unitajiet teknika/tekniċi separata/i li topera/joperaw mingħajr degradazzjoni tal-prestazzjoni fil-preżenza ta’ interferenzi elettroman­ jetiċi (speċifikati), li jinkludu sinjali ta’ frekwenza tar-radju mixtieqa minn trażmettituri tar-radju jew emiss­ jonijiet in-band irradjati tal-apparat industrijali-xjentifiku-mediku (ISM), fil-vettura, jew fuq barra tagħha.
2.4.
“Ambjent elettromanjetiku” tfisser it-totalità tal-fenomeni elettromanjetiċi li jeżistu f’post partikolari.
2.5.
“Emissjoni broadband” tfisser emissjoni, li għandha wisa’ tal-banda akbar minn dik ta’ riċevitur jew apparat tal-kejl partikolari (Kumitat Speċjali Internazzjonali dwar l-Interferenza tar-Radju (CISPR) 25).
2.6.
“Emissjoni narrowband” tfisser emissjoni li għandha wisa’ tal-banda inqas minn dik ta’ riċevitur jew apparat tal-kejl partikolari (CISPR 25).
2.7.
“Sistema elettrika/elettronika ” tfisser apparat jew sett(ijiet) ta’ apparat elettriku u/jew elettroniku flimkien ma’ kwalunkwe konnessjoni elettrika assoċjata li tifforma parti minn vettura, imma li mhijiex maħsuba biex tingħatalha l-approvazzjoni tat-tip separatament mill-vettura.
2.8.
“Subassemblaġġ elettriku/elettroniku ” (ESA) tfisser apparat jew sett(ijiet) ta’ apparat elettriku u/jew elettroniku maħsub(a) biex ikun(u) parti minn vettura, flimkien ma’ kwalunkwe konnessjoni elettrika u wajers assoċjati, li għandu funzjoni speċjalizzata waħda jew aktar.
ESA jista’ jiġi approvat fuq talba ta’ manifattur jew rappreżentant awtorizzat tiegħu bħala “komponent” jew bħala “unità teknika separata (STU)”.
2.9.
“Tip ta’ vettura” fir-rigward tal-kompatibbiltà elettromanjetika tinkludi l-vetturi kollha, li mhumiex essen­ zjalment differenti f’aspetti bħalma huma:
2.9.1.
Id-daqs u l-għamla ġenerali tal-kompartiment tal-magna;
2.9.2.
L-arranġament ġenerali tal-komponenti elettriċi u/jew elettroniċi u l-arranġament ġenerali tal-wajers;
2.9.3.
Il-materjal primarju li minnu huma magħmula l-karozzerija jew il-qafas tal-vettura (pereżempju, qafas talkarozzerija tal-azzar, tal-aluminju jew tal-fibra tal-ħġieġ).
Il-preżenza ta’ pannelli ta’ materjal differenti ma tbiddilx it-tip ta’ vettura, sakemm il-materjal primarju tal-karozzerija ma jinbidilx.
Madankollu, tali varjazz­ jonijiet għandhom jiġu nnotifikati.
2.10.
“Tip ta’ ESA” fir-rigward tal-kompatibbiltà elettromanjetika tfisser ESAs, li mhumiex essenzjalment differenti f’aspetti bħalma huma:
2.10.1.
Il-funzjoni mwettqa mill-ESA;
2.10.2.
L-arranġament ġenerali tal-komponenti elettriċi u/jew elettroniċi, jekk applikabbli.
2.11.
“Faxx tal-wajers tal-vettura” tfisser il-vultaġġ tal-provvista, is-sistema tal-bus (eż. CAN), il-kejbils tal-antenna attivi jew bis-sinjali, li jiġu installati mill-manifattur tal-vettura.